Ribe Stifts Adresseaviser, 1836-09-06
udenlandske Efterretninger. Spanien. Londonnerbladene meddele udførlige Efterretninger fra Madrid, indtil d. 21de f. M., at hvilke det lader sig tilsyne, at den nye Forfatning har god Fremgang, og at Regjeringen giør sig Umage for at kalde kraftige og patriotiske Mænd til Deelagtighed i Styrelsen af Statens Anliggender. Den officielle Gaceta de Madrid bekjendtgiør, at General Rodil er udnævnt til Chef for Nordarmeen, og at Gen. Evaristo St. Miguel, som beholder Generalcapitanatet over Arragonien, er tillige bleven Chef for Centralarmeen; fremdeles, at Marquis von Monsalud og Don Antonio Quiroga ere udnævnte til Generalcapitainer i Estremadura og Granada, og D. Dionisio Mattilla, til Militær-Gouverneur i Badajoz. Endvidere ere ved et Decret af 21de Aug. alle de Embedsmænd, som Jsturiz i Mai Maaned havde afsat, fordi de i Cortes forsamlingen erklærede sig imod ham og hans Forholdsregler igjen, indsatte i deres Embeder. En af det nye Ministeriums næste Forholdsregler vil - hedder det - bestaae i at optage en af Hr. Mendizabal kort før hans Aftrædelse udkastet Plan, ifølge hvilken der skulde dannes et Reservecorps af 40000 Nationalgardister, som skulde besætte Valladolid, Burgos, Logrono og Miranda del Chro, forat man kunde bruge den hele Operationshær mod Carlisterne. Forat erstatte Nationalgarden, skal da en ny Udskrivning af 50000 Md. foretages, saaledes, at Rekrutterne kunne kjøbe sig frie med 4000 Realer, ved hvilken Bestemmelse man haaber at vinde over 10,000,000 Realer for Skatkammeret. Foruden Decretet desangaaende ventede man om faa Dage et andet Decret, hvorved Cortes skulde sammenkaldes til d. 24de October, og desaarsag nye Valg anordnes, som ufortøvet skulde foretages i Overeensstemmelse med den antagne Constitutions Forskrifter. Der tales om, at Mendizabal mulig vil indtræde i Ministeriet, naar han først, som Deputeret i Cottesforsamlingen, har retfærdiggjort sig mod de Beskyldninger, som ere fremforte imod ham, og maaskee paataget sig, for en Tid, at gaae til London, som overordentlig Gesandt og befuldmægtiget Minister. Da disse Efterretninger afgik, var Alting roligt i Madrid; men et Par Dage tilforn havde der været en blodig Strid mellem Garnisonens Soldater. D. 18de rykkede nemlig Provindsialgardens 4de Bataillon, som under fine Underofficerets Commando havde spillet Hovedrollen i St. Jldesonso, ind i Hovedstaden. Underofficererne commanderede endnu Bataillonen, og Hovedmanden, for det Hele Sergeaut, Garcia, som formedelst sin Iver er bleven Capitain med Majors Charakteer, ted ved Siden af Gardechefen Gen. Rodil. Om Aftenen kom Soldaterne af denne Bataillon, ophidsede af Viin, i Klammeri med Soldaterne af 3die Regiment, som havde udmærket sig ved en særdeles Jver i at udføre Quesadas Anordninger. Følgen deraf var et Haandgemæng, som kostede over 50 Soldater Livet, og som rimeligviis vilde have ført til endnu langt større Blodsudgydelse, dersom ikke den nye Generalcapitain, Seoat ne, som ilede til, ledsaget alene af sin Adjutant, havde ved sit sindige, men bestemte Forhold ikke blot dæmpet Tumulten, men endog bragt det dertil, at Soldaterne ganske udsonede sig med hverandre. Exministrene, Jsturiz, Galiano og Hertugen af Rivas fandt det endnu, for deres Sikkerheds Skyld, nødvendigt at holde sig skjulte. Den forrige Generalcapitain i Gallicien, Murillo, bekjendt for sin særdeles Hengivenhed mod Kong Ferdinand, har holdt det for raadeligst at flygte og er ankommen til Frankerig. Cordova, som agter sig sammesteds hen, var, ifølge de sidste Efterretninger, kommen til Pampelona, og det var kun ved GeneralLebeauds Bestræbelser, han var bleven reddet fra Mishandlinger. - De nyeste Efterretninger fra St. Sebastian lode forvente, at den brittiske Hjælpelegion snart vilde være i Stand til at tage Deel i de active Operationer, som syntes, under Constitutionens Faner, at ville blive foretagne med større Eftertryk end hidtil. Den eneste tilbageværende Grund til Misfornøielse var nemlig bleven hævet derved, at den resterende Sold var d. 20de bleven udbetalt baade til Officerer og Soldater, som en følge af, at et Handelshuus i Madrid, havde lovet at udrede et Forskud af 100 Mill. Realer til Soldens Afbetaling, saasnart et Ministerium blev udnævnt, som havde Folkets Tiltro. Allerede for Udbetalingen havde en bedre Aand yttret sig i Legionen; det var i det Mindste i den sidste Tid ikke kommet til aabenbar Oplætsighed. D. 20de blev Constitutionen af 1812, paa General Jaureguis Foranstaltning. proclammeret i St. Sebastian, og de derværende spanske Regimenter aflagde Ed paa den. Det hedder, at Jtutalde har med nogle Ryttere overgivet sig til Christinerne.